OzLabs/hebrew-wiki-articles huggingface dataset:
בשקירים (הגדוד העברי)

1.[[מאיר ברנר, 2. דוד זלינגר, 3. יעקב זלטין צולם במנחמיה 1921]]
ה"בשקירים" הייתה קבוצה של 12 חברים יוצאי הגדוד העברי שהתיישבו ב-1920 בג'יסר אל-מג'מעא (קיבוץ גשר היום) והחזיקו בנקודה כארבע שנים.

בשנת 1920 אדמת ג'סר אל-מג'מעא נחשבה ל"אדמת מריבה". הממשלה טענה שמדובר באדמת ג'יפטליק, ואילו פיק"א טענה שיש לה בעלות על הקרקע. קבוצת הבשקירים ניצלה את "מומנט הכיבוש והרצון לגאול קרקע" והחלה לעבד את אדמת המקום, תוך כדי השתתפות בסלילת כביש טבריה-צמח. חלק ניכר מהציוד שעמד לרשות הקבוצה הגיע מקבוצת "אחווה" שהתפרקה בינתיים.

הקבוצה קיבלה את שמה ״על שם השבט הקווקזי הנועז בשל המרץ הרב והתושיה הרבה שהייתה אצל אנשי הקבוצה וכן בשל העובדה שהמוצא של חלקם הוא רוסיה״.

בין חברי הקבוצה היו מאיר ברנר (אחיו של יוסף חיים ברנר), יצחק וינר (יוצא קבוצת "השומר" וממקימי מושב כפר ברוך), פרומה וינר (שהייתה ממייסדי קבוצת תל חי), מיכאל עדין, קלמן שץ ואחרים.

קבוצה זו שאפה להקים בגשר מושב עובדים אך פיק"א התנגדה לכך. עם הזמן גדלה הקבוצה ל-40 חברים. חלק ניכר מהחברים החדשים שאפו להקים קיבוץ. שתי מחלוקות אלה הביאו לכך שהגרעין המקורי של קבוצת הבשקירים עזב את המקום בשנת 1924. את מקומה של הקבוצה העוזבת תפסה קבוצת "אחדות" שבין היתר הקימה את בית הכרם בירושלים ולימים הייתה הקבוצה המייסדת של קיבוץ אשדות יעקב.

==הערות שוליים==

קטגוריה:גשר (קיבוץ)
Burn the Witch (שיר של רדיוהד)

"Burn the Witch" (בתרגום חופשי: שִֹרפוּ את המכשפה) הוא שיר של להקת הרוק האנגלית רדיוהד. הוא פורסם ב-3 במאי 2016, כסינגל הראשון מתוך אלבומה התשיעי של הלהקה, "A Moon Shaped Pool". על פי סולן הלהקה תום יורק, החלו חברי הלהקה לעבוד על השיר עוד בשנת 2000, במהלך התקופה בה עבדו על אלבום הסטודיו הרביעי שלהם, "Kid A".

"Burn The Witch" יצא יחד עם וידאו קליפ בסגנון הנפשת סטופ מושן, שהיווה הומאז' לסדרה בריטית משנות ה-60 בשם "טראמפטנשייר".<ref></ref> השיר זכה לשבחים רבים וביקורות חיוביות, והיה מועמד לפרס גראמי בטקס הפרסים ה-59 (בשנת 2017) על שיר הרוק הטוב ביותר.<ref></ref>

== קישורים חיצוניים ==

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי רדיוהד
קטגוריה:שירים באנגלית
קטגוריה:וידאו קליפים מונפשים
קטגוריה:שירים על המדיה
קטגוריה:שירים על מכשפות
קטגוריה:שירי זהב בקנדה
קטגוריה:סינגלים בהוצאת אקס-אל רקורדינגס
הרלי-דייווידסון פאט בוי

הרלי-דייווידסון פאט בוי (באנגלית: Harley-Davidson Fat Boy) הוא אופנוע המאופיין באמצעות סגנון "Cruiser" ומנוע "V-twin engine" מתוצרת יצרנית האופנועים האמריקאית הרלי-דייווידסון (שם מלא: Harley-Davidson Motor Company) אשר מיוצר משנת 1990 ועד היום.

פירוש המילה "Fatboy" בעברית הוא "ילד שמן", אך הכוונה ל"שרירי".

"הרלי-דייווידסון פאט בוי" משווק בישראל על ידי "Harley-Davidson® ISRAEL".

==דגמים==
* "FLSTF" (יוצר בין השנים 1990-2017).
* "FLFB" (יוצר בין השנים 1990-2017).
* "FLSTFB" (מיוצר משנת 2010).
* "FLSTF" (מיוצר משנת 2015).
* "FLFBS" (מיוצר משנת 2018).

== תמונות ==
<gallery mode="packed" heights="140">
קובץ:FLSTFB Fat Boy.jpg |"הרלי-דייווידסון פאט בוי", דגם "FLSTFB" 
קובץ:Harley Davidson Fat Boy 2018 FLFBS.jpg |"הרלי-דייווידסון פאט בוי", דגם "FLFBS", שנת 2018 
קובץ:Harley Davidson Fatboy (12404682783).jpg |"הרלי-דייווידסון פאט בוי"
קובץ:FatBoyLo (2).jpg |"הרלי-דייווידסון פאט בוי"
קובץ:B&W Fat Boy with CF-18 (171287852).jpg | "הרלי-דייווידסון פאט בוי" לצד מטוס הקרב "McDonnell Douglas CF-18 Hornet" 
קובץ:Motorcycle engine 9 2012.jpg | מבט למנוע מספר 9 - "הרלי-דייווידסון פאט בוי", שנת 2012 (מנוע מסוג "V-twin engine" )
</gallery>

==קישורים חיצוניים ==

* 
* 
* 
* 

==הערות שוליים==

קטגוריה:אופנועים
קטגוריה:כלי רכב שהושקו ב-1990
קטגוריה:ארצות הברית: תחבורה
קטגוריה:כלי רכב אמריקאיים
בנק SKB ארנה

בנק SKB ארנה (עד 24 ביולי 2015 נקרא בשם אצטדיון "אורלמאש") הוא אצטדיון כדורגל ביקטרינבורג עם קיבולת של 10,000 מושבים. משמש כמגרש כדורגל זמני עבור מועדון הכדורגל "אורל" ושימש כמגרש הבית בזמן שיפוץ האצטדיון המרכזי עבור גביע העולם 2018.

האצטדיון הוא הזירה העיקרית של מתחם הספורט "אורלמאש", אשר כולל מגרש כדורגל, היכל כדורסל, מגרשי כדורעף, בריכת שחייה, מגרש כדורגל קטן, מתחם אתלטיקה גדול ובקתת סקי. בנוסף לזה, משמש המתחם כמתקן אימונים של מגרש הכדורגל של אורל ומתקן הכשרה לאקדמיה של הקבוצה.

האצטדיון נבנה בשנת 1934 על מנת לארח אירועי ספורט של עובדי מפעל המכונות אורלמאש ותושבי שכונת אורלמאש. האצטדיון הפך לאצטדיון הבית של קבוצת אורל לפני שעברה לאצטדיון המרכזי בשנות ה-60.

== קישורים חיצוניים ==

* [http://fc-ural.ru/areny/stadium-uralmash האצטדיון] באתר מועדון "אורל"
* [http://www.rfpl.org/stadiums/stadiums_1721.html האצטדיון] באתר ליגת העל הרוסית
* [https://www.sports.ru/skb-bank-arena/ האצטדיון] באתר sports.ru
* [http://www.worldstadiums.com/stadium_pictures/europe/russia/yekaterinburg_uralmash.shtml האצטדיון] באתר WorldStadiums.com 

== הערות שוליים ==

קטגוריה:אצטדיוני כדורגל ברוסיה
קטגוריה:יקטרינבורג: ספורט
קטגוריה:אורל (כדורגל)
קטגוריה:יקטרינבורג: מבנים
הארמייה ה-31 (ברית המועצות)

הארמייה ה-31 (ברוסית: армия я-31) הייתה ארמייה של הצבא האדום שלחמה במלחמת העולם השנייה.

==היסטוריה==
היחידה הוקמה ביולי 1941. לאחר הקמתה, הארמייה ה-31 הועברה לגזרת החזית המערבית. היא השתתפה בקרבות באזור רז'ב. במהלך הקרבות היא כותרה והחלה בנסיגה לא מאורגנת מזרחה. כתוצאה מאיבוד שליטה, יחידות שלה הועברו לארמייה ה-29 וארמייה ה-31 פורקה.

ב-17 באוקטובר 1941 הארמייה ה-31 הוקמה מחדש ושולבה בגזרת חזית קלינין. היא החלה במתקפה וב-16 בדצמבר 1941 הצליחה לשחרר את העיר קלינין. במהלך שנת 1942 היא השתתפה בקרבות סביב העיר רז'ב כולל קרב רז'ב השני. במהלך שנת 1943 היא השתתפה במתקפות סובייטיות כולל שחרור סמולנסק ביחד עם יחידות הארמייה החמישית ו-הארמייה ה-68. בשנת 1944 היא נכנסה לשטח בלארוס ושחררה את העיר ויטבסק.

בשנת 1945 היא השתתפה במבצע פרוסיה המזרחית. בתחילת אפריל הארמייה ה-31 הועברה לעתודה ותוך זמן קצר העוברה להחזית האוקראינית הראשונה ובמסגרת זו השתתפה בקרב על פראג.

בספטמבר 1945 הארמייה ה-31 פורקה.

==מפקדים==
* וסילי דלמטוב (יולי 1941 - אוקטובר 1941)
* וסילי יושקביץ (אוקטובר 1941 - מרץ 1942)
* ולדימיר ווסטרוחוב (מרץ 1942 - אפריל 1942)
* ויטלי פולנוב (אפריל 1942 - מרץ 1943)
* ולדימיר גלוזדובסקי (פברואר 1943 - מאי 1944)
* וסילי גלגולב (מאי 1944 - דצמבר 1944)
* פיוטר שפרנוב (דצמבר 1944 - מאי 1945) 

==קישורים חיצוניים==

* [http://samsv.narod.ru/Arm/a31/arm.html הארמייה ה-31] באתר samsv 

31
31
תרוג

תָּרֹג או שַארְטְרֵז הוא צבע שממוקם בסקאלת הצבעים בין הצבע הצהוב לצבע ירוק. הוא קיבל את שמו העברי תרוג, על שם צבעו של פרי האתרוג, אשר לרוב צבעו נוטה להיות בין צהוב לירוק. מקור השם שרטרז הוא בצבעו של הליקר הצרפתי הקרוי שארטרז ירוק, שיוצר בשנת 1764. באופן דומה, שרטרז צהוב הוא צבע צהוב מעורבב עם כמות קטנה של ירוק, על שם הליקר שארטרז צהוב.
200x200 פיקסלים
קיימים גוונים שונים של הצבע, הקרובים יותר לצהוב או לירוק בסקאלת הצבעים בהתאמה. את הצבעים ניתן למצוא בין היתר בפירות מסוגים שונים.

חוץ מהאתרוג, ניתן למנות בין היתר, את פרי ההדר ליים, את תפוחי גרני סמית' (תפוחי גרנד) ואגס, כפירות עם גוונים תרוגים.ליקר שארטרז בצבע תרוג|טקסט=|200x200 פיקסלים]][[תפוח גרני סמית]]

== קישורים חיצוניים ==

* 
* 

קטגוריה:צבעים
יליזבטה טוקטאמישבה

יליזבטה סרגייבנה טוקטאמישבה (ברוסית: Елизавета Серге́евна Туктамышева; נולדה ב-17 בדצמבר 1996) היא מחליקה על הקרח רוסייה. אלופת עולם ואלופת אירופה לשנת 2015, אלופת רוסיה לשנת 2013, זוכת מדליית זהב באולימפיאדת הנוער 2012 וסגנית אלופת העולם לנוער 2011.

באליפות העולם 2015 הפכה טוקטאמישבה למחליקה הראשונה שסיימה בהצלחה תרגיל בו ביצעה ארבע קפיצות משולשות רצופות.

== הישגים ==
{| class="wikitable"
|-
! תחרות/עונה
! 2008/09
! 2009/10
! 2010/11
! 2011/12
! 2012/13
! 2013/14
! 2014/15
! 2015/16
! 2016/17
! 2017/18
! 2018/19
! 2019/20
! 2020/21
|-
! colspan=14 style="background-color: #e9cfec; " align="center" | תחרויות בינלאומיות
|-
| אליפות עולם || || || || || align="center" | 10 || || align="center" bgcolor="gold" |1 || || || || || ||align="center" bgcolor="silver" |2
|-
| אליפות עולם לנבחרות || || || || || align="center" | 4/10 || ||align="center" bgcolor="silver" | 2 || || || || || ||
|-
| אליפות אירופה || || || || ||align="center" bgcolor="#cc9966" |3 || || align="center" bgcolor="gold" |1 || || || || || ||
|-
| סקייט אמריקה || || || || || || align="center" | 4 ||align="center" bgcolor="silver" | 2 || || || || ||align="center" bgcolor="#cc9966" |3 ||
|-
| סקייט קנדה || || || ||align="center" bgcolor="gold" | 1 ||align="center" | 4 || || ||align="center" bgcolor="silver"|2 ||align="center" | 4 || || align="center" bgcolor="gold" |1 || ||
|-
| אוניברסיאדה || || || || || || || || || align="center" |4 || || || ||
|-
! style="background-color: #e9cfec; " colspan=14 align=center | תחרויות לאומיות
|-
| אליפות רוסיה
|align="center" bgcolor="silver" | 2 ||align="center" bgcolor="#cc9966" | 3 ||align="center" bgcolor="#cc9966" | 3 ||align="center" | 6 ||align="center" bgcolor="gold" | 1 || align="center" | 10 ||align="center" bgcolor="silver"|2 || align="center" | 8 || align="center" | 8 || align="center" | 7 || || ||
|-
| גראן פרי רוסיה|| || || || || || || || || || || || ||align="center" bgcolor="gold" |1
|}

== קישורים חיצוניים ==

קטגוריה:מחליקות אמנותיות על קרח רוסיות
קטגוריה:ילידות 1996
קטגוריה:רוסים שנולדו ב-1996
ליאו אריה ציפרקובסקי

ליאו אריה ציפרקובסקי (1909 - ספטמבר 1971) היה רופא עור, פרופסור לדרמטולוגיה בבית הספר לרפואה, אוניברסיטת תל אביב, ראש החוג לדרמטולוגיה בפקולטה ללימודי המשך באוניברסיטת תל אביב, מייסדה ומנהלה הראשון של מחלקת העור בבית החולים תל השומר (1950–1970), מדור המייסדים של רפואת עור ומין בישראל.

==קורות חיים==

ציפרקובסקי נולד בגרייבו, רוסיה. הוא היגר עם הוריו לגרמניה ובין השנים 1932–1934 למד רפואה בבון. בעקבות עליית הנאצים לשלטון הפסיק את לימודיו ועלה בשנת 1934 לארץ ישראל. בשנת 1935 יצא ציפרקובסקי לבזל, שווייץ להשלים את לימודי הרפואה, ובשנת 1936 סיימם.

בשנת 1939 התגייס ציפרקובסקי לצבא הבריטי, בה שירת כרופא במצרים, עבר קורס קצינים. הוא התמחה באלכסנדריה ברפואת עור ובשנת 1946 השתחחר בדרגת מייג'ור. בשנת 1940 קיבל ציפרקובסקי משלטונות המנדט הבריטי רישיון לעסוק ברפואה בארץ ישראל.

בין השנים 1948–1965 שירת בצה"ל, כרופא צבאי, וסיים את שירותו בדרגת סא"ל. בשנת 1950 ייסד ציפרקובסקי את מחלקת עור ומין (ביתן מספר 19 בתל ליטוינסקי) בבית החולים תל השומר.

ציפרקובסקי הקים את האודיטריום הראשון בבית חולים תל-השומר (ביתן 19א'). היה זה אודיטוריום ראשון מסוגו בבית החולים, אשר שימש לא רק את מחלקת העור אלא גם את הישיבות האקדמיות של כלל בית החולים. ב-25 בספטמבר 2008 נחנך אודיטוריום חדש בשיבא ע"ש ציפרקובסקי ורעייתו אלזה.

ציפרקובסקי ניהל את המחלקה עד שנת 1970, חלק הארי של שירותו בתל השומר היה בתנאי שירות קבע בצה"ל.

בשנת 1967 הועלה ציפרקובסקי לדרגת פרופסור-חבר, בחוג לדרמטולוגיה, בית הספר לרפואה של אוניברסיטת תל אביב. משנת 1969 היה ציפרקובסקי ראש החוג לדרמטולוגיה, בפקולטה ללימודי המשך באוניברסיטת תל אביב. בשנת 1971 הוא הועלה לדרגת פרופסור. 

ציפרקובסקי נפטר בספטמבר 1971 ונקבר בקריית שאול. 
מתלמידיו ותלמידותיו: הפרופ' אנטול קרקובסקי והפרופ' מרים שבח-מילט.

==מחקר==
ציפרקובסקי תיאר את סינדרום "Albinism–deafness syndrome" הקרוי גם על שמו "Ziprkowski–Margolis syndrome"

"Ziprkowski–Margolis syndrome" הוא מצב המאופיין בחירשות עצבית מולדת ופנוטיפ דמוי פיבלד חמור או קיצוני עם אזורים נרחבים של היפופיגמנטציה,,

==משפחה==
בשנת 1941 נשא לאישה את אלזה לבית יעקובוביץ, לזוג נולדו 2 בנות: רות וורדה ובן, היום הד"ר מיכה ציפרקובסקי, רדיולוג.

==הערות שוליים==

קטגוריה:אנשי העלייה החמישית
קטגוריה:מתנדבי היישוב לצבא הבריטי
קטגוריה:רופאי עור ביישוב
קטגוריה:רופאים צבאיים ישראלים
קטגוריה:רופאי עור ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:רופאים צבאיים בריטים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1909
קטגוריה:ישראלים שנפטרו ב-1971
ויט הרטפורד

ויט הרטפורד (באנגלית: Whit Hertford; נולד ב-2 בנובמבר 1978) הוא במאי תיאטרון, מפיק ושחקן אמריקאי.

==ביוגרפיה==
סמית' נולד ב-2 בנובמבר 1978 בפרובו שביוטה. הוא משחק עוד מילדותו מאז 1985, אז שיחק לראשונה בסדרה "The Twilight Zone". בשנה שאחריה השתתף לראשונה בסרט האימה: "Poltergeist II: The Other Side" בתור איש של קיין. שנה לאחר מכן השתתף בסרט "Rampage" של ויליאם פרידקין.

ב-1988 שיחק בסדרה קגני ולייסי בתור בובי גורבל. כמו כן שיחק בסרט הדרמה הקומי חופים של גארי מרשל. שנה לאחר מכן שיחק בסדרה הקומית "Mr. Belvedere" ובאותה שנה שיחק בסרט האימה סיוט ברחוב אלם 5: ילד החלומות בתור הילד ג'ייקוב ג'ונסון.

ב-1990 השתתף בסדרה צער גידול בנות בתור וולטר ברמן. אותה שנה דיבב את ארני בסדרת האנימציה עולם סחרחר של באלו הדוב ודיבב בסדרה עלילות טייני טון. בשנה שלאחר מכן שיחק בקומדיה השחורה "משפחת אדמס". שנה לאחר מכן שיחק בסרט האימה "Mikey" את בן אוונס ודיבב בסדרת האנימציה בת הים הקטנה.

ב-1993 שיחק בסרט המדע הבדיוני של סטיבן ספילברג פארק היורה בתור ילד המתנדב באתר החפירה של ד"ר אלן גרנט (סם ניל). שנה לאחר מכן דיבב בסדרה באטמן - הסדרה המצוירת את בילי, גור כלב הים. בשנה שלאחר מכן דיבב בסרט האנימציה המסע לעמק החלומות 3. 

בשנת 2000 שיחק במד טי.וי את בילי. לאורך השנים הוא הופיע פחות אך המשיך להופיע בכמה סדרות כמו: מלחמת הכוכבים: מלחמת המשובטים מ-2008, הסדרות הקומיות Glee ואיך פגשתי את אמא מ-2009 והסדרות בניחוש חוקר ולגדל את הופ מ-2011.

ב-2014 הפיק את הסרט "The Perfect 46" וגם שיחק בו בתור הגנטיקאי ג'סי דרדן. על תפקידו בסרט זכה בפרס השחקן הטוב ביותר ל-2014.

בנוסף למשחק הוא ייסד עם הבמאי ריאן דרסט חברת סרטים בשם " Sneak Attack", אשר הפיצו מגוון סרטים באמריקה ואירופה. כיום הוא בעיקר מביים מחזות תיאטרון.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1978
Touch ID

לוגו Touch ID
Touch ID היא מערכת לזיהוי טביעות אצבע, שנוצרה ותוכננה על ידי חברת אפל. המערכת מאפשרת לבטל את הנעילה של מכשירי אפל, לבצע רכישות בחנויות הדיגיטליות השונות של אפל (חנות ה-iTunes, App Store ו-iBooks) ולאמת רכישות ב-Apple Pay ובאפליקציות.

המערכת נמצאת בשימוש בכל מכשירי האייפון שיצאו בין 2013 (אייפון 5s) ל-2020 (אייפון SE(דור שני)) ובכל מכשירי האייפד החל מהאייפד אייר 2.

כאשר הושק אייפון X, שידוע כחסר כפתור בית, הוסרה ממנו אפשרות הפתיחה "Touch ID", אך נוספה לו אפשרות הפתיחה "Face ID", בעזרת זיהוי הפנים של המשתמש (בניגוד למכשירי גלקסי החדשים, שחיישן טביעת האצבע שולב בהם בחלק האחורי של המכשיר).

בשנת 2015 הציגה אפל את הדור השני המהיר יותר של ה-Touch ID עם האייפון 6S. שנה מאוחר יותר, התכונה הוכנסה לראשונה למחשבי ה-מקבוק פרו.

לדברי אפל, מידע טביעת האצבע מאוחסן מאוחסן מקומית בשבב בתוך המכשיר ולא בענן, דבר שנועד כדי להקשות על הגישה למידע טביעת האצבע.

== היסטוריה ==
אייפון 5S היה הדגם הראשון שבכפתור הבית שלו שולבה מערכת ה-Touch ID.]]
הטלפון הסלולרי הראשון שהייתה משולבת בו טכנולוגיית זיהוי טביעות אצבע היה Pantech GI100 שהושק בשנת 2004. בשנת 2012, רכשה אפל את AuthenTec, חברה המתמחה בתוכנות לקריאת טביעות אצבע, תמורת 365 מיליון דולר. הרכישה הובילה פרשני טכנולוגיה רבים לצפות שאפל תכניס טכנולוגיית זיהוי טביעות אצבע באחד ממכשיריה הקרובים. לאחר הדלפות וספקולציות, האייפון 5s נחשף ב-10 בספטמבר 2013, והיה הטלפון הראשון מאז ה-Motorola Atrix להציע את הטכנולוגיה. סגן הנשיא לשיווק עולמי באפל, פיל שילר, הכריז על התכונה באירוע ההשקה של האייפון 4s ודיבר ארוכות על התכונה.

עם החשיפה של המכשירים אייפון 6 ו-6 פלוס באירוע ההשקה ב-9 בספטמבר 2014, Touch ID הורחב גם לאימות רכישות ב-App Store וב-Apple Pay, מלבד ביטול נעילת המכשיר. האייפון 6s משלב חיישן Touch ID דור 2, שהוא מהיר פי שניים מהחיישן של הדור הראשון שנמצא במכשירים 5S, 6 ו-SE. כל שאר מכשירי האייפון, עד האייפון 8, משתמשים בחיישן מדור 2.

== דורות ==
{| class="wikitable mw-collapsible"
!דור
!דגם
|-
|1
|
* אייפון 5S
* אייפון SE
* אייפון 6
* אייפון 6 פלוס
* iPad Air 4 
אייפד אייר 2
* אייפד מיני 3
* iPad Mini 4
* iPad Pro 12.9 1G
* iPad Pro 9.7
* (iPad (2017
* (iPad (2018
|-
|2
|
* אייפון 6S
* אייפון 6S פלוס
* אייפון 7
* אייפון 7 פלוס
* מקבוק פרו
* iPad Pro 10.5
* iPad Pro 12.9 2G
* אייפון 8
* אייפון 8 פלוס
*אייפון SE (הדור השני)
|}

== חומרה ==
רכיבי ה-Touch ID
אייפון 6S]]
Touch ID מובנה בתוך כפתור הבית, שעשוי מאבן ספיר מלוטשת, ואינו נשרט בקלות (שריטה בכפתור תמנע מה-Touch ID לעבוד). הכפתור מוקף בטבעת נירוסטה, כדי לאפשר את זיהוי אצבע המשתמש מבלי שילחץ על הכפתור. על כפתורים שבהם משולבת הטכנולוגיה כבר אין איור של ריבוע מעוגל, והם לא קעורים.

החיישן משתמש במגע קיבולי כדי לזהות את טביעת האצבע של המשתמש. החיישן הוא בעובי של 170 מיקרומטר (מיליונית המטר). המשתמש יכול להניח את האצבע על החיישן כדי שהאצבע תיקרא. החיישן מעביר זרם קטן באצבע כדי ליצור "מפת טביעת אצבע" של עור המשתמש. ניתן לאחסן עד 5 טביעות אצבע במכשיר.

== בטיחות ופרטיות ==
ניתן לעקוף את זיהוי ה-Touch ID באמצעות סיסמה שהוגדרה על ידי המשתמש.

==קישורים חיצוניים==

* 

קטגוריה:אפל
קטגוריה:אמצעי זיהוי
דעת מיעוט

דעת מיעוט בפסק דין, היא דעתו של שופט יחיד או של כמה שופטים, שחולקים על דעת רוב השופטים בהרכב, שהיא זו הקובעת את תוצאות הדיון המשפטי.
== חשיבות דעת המיעוט ==
דעת המיעוט אמנם אינה קובעת את תוצאות הדיון המשפטי, אך היא בעלת משמעות לא מבוטלת. היא מעוררת ספקות, מציגה הסתייגויות, ובעלת מעמד חשוב, בכך שמאירה היבטים שלא זכו לתשומת לבם של שופטי הרוב, ומאלצת אותם להתמודד עם הביקורת.

דעת המיעוט והנימוקים הנלווים אליה יכולים לשקף תפיסות עולם שונות, התלבטויות ודחיות מלאות או חלקיות של דעת הרוב, וכן אזורי הסכמה. דעת המיעוט יכולה להסכים עם הנימוקים שהוצגו בפסק הדין, אך להגיע למסקנה ותוצאה שונות מאלה שהגיעו אליהם שופטי הרוב, או שלא להסכים לא עם הנימוקים ולא עם המסקנה. יש פעמים שבהמשך, כתוצאה מערעור על פסק הדין או בדיון נוסף, דעת המיעוט מתקבלת והופכת את ההחלטה הקודמת של בית המשפט. במקרים אחרים, דעת המיעוט היא זו שלפיה נכתבת הלכה חדשה, או שבעקבותיה מתחדדת הלכה קיימת. לעיתים דעת המיעוט מעידה על הצורך בתיקון עתידי של החוק.

קיומה של דעת המיעוט והחשיבות המיוחסת לה משקפים את אופיו הדמוקרטי של המשפט, את חופש הביטוי ואת עצמאות השופטים.

==בישראל==
ניתן לראות את החשיבות המיוחסת לקיומה של דעת המיעוט בדבריה של נשיאת בית המשפט העליון השופטת מרים נאור בטקס הענקת מלגות לזכרו של השופט א' לוי בלשכת עורכי הדין ב-9 ביוני 2017: "השופט לוי היה משפטן חריף וחד מחשבה, ובד בבד היה אוהב אדם ומלא חמלה. הוא עמד על עקרונותיו באופן בלתי מתפשר, ונותר לא אחת בדעת מיעוט. לא רק פסיקותיו בדעת הרוב קנו להן שבת בהלכה הפסוקה, גם חוות-דעת המיעוט שכתב תרמו בצורה ניכרת לעיצוב המשפט הישראלי"; וכן בדבריו של עורך הדין רון גזית עם פרישתו של המשנה לנשיא בית המשפט העליון, השופט מישאל חשין: "אין לבטל או להקל ראש בדעת מיעוט, כאשר זו מנומקת היטב. להפך: דעות מיעוט הן רצויות באשר יש בהן כדי להשביח את החלטות הרוב ולהביא ליתר דיוק בתחימת גבולותיה של ההלכה. דעת מיעוט מנומקת היטב גם משאירה אחריה חומר למחשבה לדורות הבאים של שופטי בית המשפט העליון וחומר למחשבה למחוקק".

שופט בית המשפט העליון יורם דנציגר הציע שהרשעה ברצח תתקבל רק כאשר היא פה אחד, כלומר גם כאשר ההצעה לזכות היא בדעת מיעוט, תגבר דעת המיעוט על דעת הרוב, משום שדעת המיעוט כשלעצמה יוצרת את הספק הסביר המצדיק זיכוי.

== לקריאה נוספת ==
<div class="mw-content-ltr">
* Hon. Ruth Bader Ginsburg, [http://www.minnesotalawreview.org/wp-content/uploads/2011/07/Ginsburg_MLR.pdf The Role of Dissenting Opinions]. Presentation to the Harvard Club of Washington, D.C., on December 17, 2009</div>

== הערות שוליים ==

קטגוריה:מונחים משפטיים
איאן אברקרומבי

איאן אברקרומבי (באנגלית: Ian Abercrombie; 11 בספטמבר 1934 – 26 בינואר 2012) היה שחקן ומדבב אנגלי-אמריקאי. מוכר בעיקר בזכות תפקידו כג'סטין פיט, מעסיקה של איליין בסדרה סיינפלד.

==ביוגרפיה==
אברקרומבי נולד ב-11 בספטמבר 1934 בעיירה גרייס שבאסקס, בריטניה. את לימודי המשחק החל במהלך הבליץ של מלחמת העולם השנייה. הוא החל לעבוד בריקודי במה בהופעות בלונדון, סקוטלנד, אירלנד והולנד וזכה במדליות ארד, כסף וזהב. בגיל 17 עבר לארצות הברית.

הוא החל להופיע ב-1955 בסרט המלחמה סטלאג 17 וכן הופיע במגוון מחזות בתיאטראות ברודוויי. כמו כן הופיע כשוליית קוסם במחיר נמוך מאוד.

ב-1957 התגייס לצבא ארצות הברית ונשלח למערב גרמניה לטפל בשירותים מיוחדים. באותה תקופה שיחק בסרט שולחנות נפרדים של דלברט מאן.

לאחר מכן נסע לקליפורניה להופיע במספר סרטים ושם הופיע וחי. במרבית סרטיו הוא משמש כשחקן אופי.

הוא נפטר מאי-ספיקת כליות בגיל 77 בביתו שבלוס אנג'לס, 20 יום לאחר ירידת הסדרה המכשפים מוויברלי פלייס, בה כיכב.

אברקרומבי היה נשוי לשתי נשים: אליזבת רומנו בשנים 1956–1978 וגלאדיס אברקרומבי מ-1984 עד למותו.

==פילמוגרפיה חלקית==
*פרנקנשטיין הצעיר (1974) - כפרי
*בטלסטאר גלקטיקה (1978) - פורגר 7
*ימים מאושרים (1983) - אוסקר
*ההולך באש (1986) - בוגס
*אגדות מעולם המסתורין (1990) - פולטון
*הברק (1990) - רוח הרפאים
*טווין פיקס (1992) - טום ברוקמן
*צבא האופל (1992) - איש חכם
*החיים על פי משפחת אדמס (1993) - נהג
*בבילון 5 (1994) - קורלילמורזון
*סיינפלד (1994-1998) - ג'אסטין פיט
*פארק היורה: העולם האבוד (1997) - משרת
*ימי חיינו (1997-2002) - מנהל מלון/ תכשיטן/ עורך דין/ מר סימפקינס
*הצילו! עכבר בבית! (1997) - כרוז
*ג'וני מיסטו: ילד מכשף (1997) - מרלין
*באפי ציידת הערפדים (1998) - איש זקן/ בוס גרמני
*פרוע על המערב (1999) - אח"מ בריטי
*מסע בין כוכבים: וויאג'ר (1999-2000) - אבוט/ מילוא
*ציפורי הטרף (2002) - אלפרד פניוורט
*מכושפות (2004) - ארמיס (שופט בבית משפט)
*ההרפתקאות של בילי ומנדי (2005) - פ' (קול)
*בית ספר לריקודים סלוניים ולנימוסים של גב' הוצ'קיס (2005) - ארווין סזגין
*הבאטמן (2006) - אוון (קול)
*אינלנד אמפייר (2006) - המשרת הנרי
*המכשפים מוויברלי פלייס (2007-2012) - פרופסור קרומבס
*איך פגשתי את אמא (2008) - בנג'מין פרנקלין
*מלחמת הכוכבים: מלחמת המשובטים (2014-2008) - פלפטין/דארת' סידיוס (קול). חלק מקולות דיבובו הושמעו לאחר מותו.
*רנגו (2011) - אמברוס (קול)

==קישורים חיצוניים==

* 

קטגוריה:שחקני קולנוע וטלוויזיה אנגלים
קטגוריה:שחקני קולנוע וטלוויזיה אמריקאים
קטגוריה:מהגרים מבריטניה לארצות הברית
קטגוריה:אמריקאים שנולדו ב-1934
קטגוריה:אמריקאים שנפטרו ב-2012
משל האדון והעבד

משל האדון והעבד הוא אחד ממשלי ישו שסופר על ידי ישו בברית החדשה, נמצא רק בבשורה על פי לוקאס (לוקאס י"ז 10-7) המשל מלמד כי כאשר מישהו "עשה את מה שאלוהים מצפה ממנו, הוא (או היא) רק מבצע את חובתו."

תפילת ההודיה לאחר הטקס [[סעודת האדון על ידי תומאס אקווינס כוללת ביטוי דומה לפסוק האחרון במשל הזה:<br /><br />אני מודה לך, אדון קדוש, האב הכול יכול, אלוהים הנצחי, שהעניק לי, ולא בשל מעלותי הטובות, אלא בטובך, חסדך וברחמיך אלוהים, המאפשר לי החוטא, שאינו ראוי, להיות עבדך.<br /><br />(ציור של אלפונס לגרוס)]]

== סיפור המשל ==
המשל נכתב כדלקמן:

== פרשנות ==
ישו מספר את המשל הזה לתלמידיו-שליחיו לאחר שהזהיר אותם שעליהם לסלוח איש לרעהו, גם אם האחד יחטא לשני שבע פעמים ביום, אם האחד שחטא יחזור בו ויבקש סליחה ממי שפגע בו. השליחים חשו שלשם כך יש צורך באמונה גדולה מאוד ובקשו מישו "הוֹסֵף לָנוּ אֱמוּנָה". בתשובתו אומר להם ישו "לוּ־הָיְתָה לָכֶם אֱמוּנָה כְּגַרְגַּר הַחַרְדָּל" הייתם יכולים לצוות על עץ שקמה להיעתק ולהישתל בים והיא הייתה מצייתת לכם ונשתלת בים<ref>לוקס י"ז 6-3: "<small>3</small> הִשָּׁמְרוּ לְנַפְשׁוֹתֵיכֶם כִּי־יֶחֱטָא לְךָ אָחִיךָ הוֹכַח לוֹ וְאִם־יִנָּחֵם מְחֹל לוֹ׃ <small>4</small> וְכִי־יֶחֱטָא לְךָ שֶׁבַע פְּעָמִים בַּיּוֹם וְשָׁב אֵלֶיךָ שֶׁבַע פְּעָמִים בַּיּוֹם וְאָמַר נִחָמְתִּי וּמָחַלְתָּ לּוֹ׃ <small>5</small> וַיֹּאמְרוּ הַשְּׁלִיחִים אֶל־הָאָדוֹן הוֹסֵף לָנוּ אֱמוּנָה׃ <small>6</small> וַיֹּאמֶר הָאָדוֹן לוּ־הָיְתָה לָכֶם אֱמוּנָה כְּגַרְגַּר הַחַרְדָּל אָז תֹּאמְרוּ אֶל־הַשִּׁקְמָה הַזֹּאת הֵעָקְרִי וְהִשָּׁתְלִי בְּתוֹךְ הַיָּם וְתִשְׁמַע לָכֶם׃

"</ref> (לוקאס י"ז 3–7). התנאי לאמונה בדרגה גבוה כזו, היא ציות לאלוהים, לכן, המשל מצביע על כך "שגם הטובים שבין עבדי אלוהים עדיין אינם ראויים, כיוון שעשו המוטל עליהם בלבד ולא מעבר לכך". איש אינו יכול "לחייב את אלוהים במשהו, ללא כל קשר עד כמה הוא מוסרי או שקד באמונה"<ref>Arland J. Hultgren, The Parables of Jesus: A Commentary, Eerdmans Publishing, 2002, , p. 251.</ref><ref>Mark Black, Luke, College Press, 1996, , p. 285.</ref>.

ויליאם ברקלי<ref>William Barclay, The Gospel of Luke, Westminster John Knox Press, 2001, , p. 257.</ref> (תאולוג סקוטי שחי בתחילת המאה העשרים, סופר, שדרן רדיו, כומר ופרופסור לתאולוגיה) מייחס את המשל לפסוק האחרון של המזמור של אייזק ווטס (כומר נוצרי שחי בסוף המאה ה-17 תחילת המאה ה-18, כתב כ 750 מזמורים שחלקם מושרים עד היום בטקסים כנסייתיים ותורגמו לשפות רבות) "כאשר אני סוקר את הצלב הנפלא":

הביטוי "עבדים אין מועיל בם" בפסוק האחרון של המשל מצוי בשימוש ליטורגי נרחב: כגון בליטורגיה של יוחנן כריסוסטומוס.

הסופר המקראי הסקוטי ויליאם ניקול מתייחס למשל זה, כאל "משל השירות הנוסף".

== ראו גם ==
*ישו
*הברית החדשה
*הבשורה על-פי לוקאס
*משלי ישו
*משל שני בעלי החוב
*משל העבד הנאמן
*משל גרגר החרדל

== הערות שוליים ==

קטגוריה:משלים בנצרות
קטגוריה:הברית החדשה
Fall in Line

"Fall in Line" הוא שיר של הזמרת כריסטינה אגילרה, בשיתוף עם הזמרת דמי לובאטו, מתוך אלבומה השישי Liberation. השיר יצא כסינגל השני מהאלבום ב-16 במאי 2018.

עם יציאתו נכנס השיר אל המקום הראשון במצעד השירים מתחת להוט 100. השיר הועמד בטקס פרסי הגראמי עבור "ביצוע הפופ הטוב ביותר של צמד/להקה".

== רקע וכתיבה ==
אגילרה סיפרה על השיר: "כתבתי את השיר לפני שכל החדשות האלו הגיעו [תנועת Time’s Up וקמפיין Me Too] זה היה שיר שצריך להישמע מכיוון שתמיד הרגשתי שמונעים ממני את זכות הדיבור ואמא שלי לא היוותה דוגמה בכך אז רציתי להיות מי שתומכת בנשים ובכל מי שנאבק להשמיע את קולו. נאלצתי לראות את אמא שלי כנועה וחוטפת מכות בכל פעם שניסתה לדבר. אתה יכול להיות פגום כל כך ממה שעברת או שאתה יכול לקחת את זה למקום חיובי ולא להגיע לאותו מקום".

השיר נכתב על ידי אגילרה עצמה, ג'וני סימפסון, מארק ויליאמס, אודרה מי, ג'ון בלילון וראול קובינה והופק על ידי בלילון, ויליאמס וקובינה. מבחינה לירית השיר הוא המנון פמיניסטי אשר מעודד העצמה נשית.<ref></ref>

== הוצאה ==
השיר יצא לראשונה ב-16 במאי 2018, בשעה 8 בבוקר (זמן EST) ויצא גם לחנויות הדיגיטליות באותו זמן. עם שחרור השיר אגילרה גם צייצה עליו בטוויטר.

כשבועיים לאחר יציאתו השיר נשלח גם לתחנות הרדיו העכשוויות למבוגרים וב-19 ביוני לתחנות רדיו ללהיטים עכשוויים. מבחינה מסחרית השיר לא זכה להצלחה ונכנס למספר מצומצם של מצעדים בעולם.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי כריסטינה אגילרה
קטגוריה:שירי דמי לובאטו
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים עם נושאים פמיניסטיים
קטגוריה:סינגלים בהוצאת RCA רקורדס
הנס יואכים שפס

ימין
הנס יואכים שפס (בגרמנית: Hans-Joachim Schoeps; 30 בינואר 1909 – 8 ביולי 1980) היה פילוסוף וחוקר דתות יהודי-גרמני. היה ממנהיגי היהודים הצעירים בגרמניה בשנות השלושים.

==ביוגרפיה==
הנס-יואכים שפס נולד וגדל בברלין, גרמניה.

כשהיה סטודנט למדעי המדינה בשנות השלושים הקים את Der deutsche Vortrupp Gefolgschaft deutscher Juden (חיל החלוץ היהודי של היהודים הגרמנים). בשיאו היו בארגון 150 משתתפים. מטרת הארגון הייתה להיות תנועה פוליטית המייצגת את היהודים בעלי זיקה לתרבות הגרמנית אך תוך שמירה על ציביון דתי.

הארגון התנגד לציונות ולליברליזם. אנשי הארגון לא האמינו שגרמניה תלך בדרכי הנאציזם אלא תפעל לשילוב של היהודים בחברה. בשנת 1935 סגר הגסטפו את הארגון.

בשנת 1938, כשבעה שבועות לאחר ליל הבדולח, ברח שפס לשוודיה. הוריו נשלחו לטרזיינשטט ב-4 ביוני 1942. אביו נפטר כשישה חודשים לאחר מכן במחנה, ואמו נרצחה באושוויץ. הוא חזר לגרמניה בסתיו 1946.<ref></ref>

לאחר המלחמה קרא להקמת משטר מלוכני בגרמניה.

שפס נפטר ב-8 ביולי 1980, בארלנגן, גרמניה.

==הגותו==
שפס האמין בשילוב היהודים בחברה הגרמנית תוך שמירה על זהותם יהודית. הוא חשב שהיהודים הם חלק מהחברה הגרמנית ומתאפיינים רק בדתם. הוא הגדיר את עצמו כיהודי פרוסי שמרן והתנגד לציונות בטענה שהיא ביטוי להתבוללות, שכן שאיפתה של הציונות היא שהיהודים יהיו ככל העמים. 

בשנת 1951, לאחר מלחמת העולם השנייה, יזם והכין תוכנית מפורטת לחידוש השלטון המלוכני בפרוסיה. תוכנית זו זכתה לסיקור נרחב אך לא התממשה.

יחסו להומוסקסואליות היה ייחודי. הוא סבר שההקשר המקראי בו נאמר האיסור הוא רק לגבי פולחן אלילי של משכב זכור ולא אקט מיני רגיל. לכן טען שאין כל בעיה בהומוסקסואליות ואף היה מהתומכים הנלהבים לביטול החוק האוסר על הומוסקסואליות בגרמניה.

==קישורים חיצוניים==

* 

== הערות שוליים ==

קטגוריה:פילוסופים יהודים גרמנים
קטגוריה:גרמנים שנולדו ב-1909
קטגוריה:גרמנים שנפטרו ב-1980
עצי אשוח אחרונים

עצי אשוח אחרונים (ברוסית: Ёлки Последние; שווק בישראל בשם "יולקי: הסוף") הוא סרט קומדיה רוסי בכיכובם של איוואן אורגנט, סרגיי סבטלאקוב ודמיטרי נאגייב והוא הסרט השביעי והאחרון בזיכיון "עצי אשוח". הבכורה נערכה ב-27 בדצמבר 2018.

== עלילה ==
הסרט מתאר את מסעם של גיבורי ערב השנה החדשה. עלמת השלג סנוגורוצ'קה מצילה סבא בודד; היפסטר מהעיר טיומן עוזר לדוד יורה להציע נישואים לאהובתו; איש העסקים בוריס, עושה כל דבר אפשרי על מנת למנוע מחברו יבגני פאבלוביץ' לחזור ליקוטיה; הספורטאים מפרם חולמים להעלות חיוך על פניה של בחורה יפה ומוכנים בשביל זה להרים את כל העיר ותושבת העיר וורונז' נוסעת לעיר הבירה, כדי לפגוש את גבר חלומותיה — השחקן קומורובסקי.

== שחקנים ודמויות ==
{| class="wikitable sortable" style="margin-bottom: 38px;"
! שחקן
! דמות
|-
| איוואן אורגנט
| בוריס
|-
| סרגיי סבטלאקוב
| יבגני פאבלוביץ' (ז'ניה)
|-
| דמיטרי נאגייב
| דוד יורה 
|-
| ילנה יאקובלבה
| אמו של אנדריי
|-
| יוליה אלכסנדרובה
| מרינה
|-
| דנייל וחרושב
| אנדריי
|-
| אלכסנדר גולובין
| גולש סקי
|- 
| אלכסנדר דומוגארוב הבן
| גולש סקי
|-
| יורי קוזנצוב
| יורי
|- 
| יקטרינה אגייבה
| 
|- 
| מארק בוגאטירב
| קומורובסקי
|- 
| פיוטר פיודורוב
| ניקולאי
|}

== קישורים חיצוניים ==

*[https://www.kinopoisk.ru/film/yolki-poslednie-2018-1181562/ עצי אשוח אחרונים] באתר kinopoisk.ru
*[https://www.youtube.com/watch?v=TzoLHWg7BMY טריילר רשמי] באתר יוטיוב

== הערות שוליים ==

קטגוריה:סרטי אנתולוגיה
קטגוריה:סרטי קומדיה רוסיים
קטגוריה:סרטי המשך רוסיים
קטגוריה:סרטי 2018
קטגוריה:סרטים ברוסית
ג'נו סילבה

ג'נו סילבה (באנגלית: Geno Silva; 20 בינואר 1948 - 9 במאי 2020) היה שחקן קולנוע וטלוויזיה מקסיקני. נודע בעיקר ממשחקו בסרט פני צלקת ב-1983.

==קריירה==
סילבה נולד במקסיקו. החל להופיע בסרט הבלאקספלויטיישן "Thomasine & Bushrod" מ-1974 בתור טאפי. 

ב-1979 שיחק במערבון וונדה נבאדה של פיטר פונדה. אותה שנה שיחק את מרטינדז בסרטו של סטיבן ספילברג 1941. 

ב-1983 שיחק בסרט המאפיה והפשע פני צלקת בתור המתנקש "גולגולת", שליחו של אלסנדרו סוזה.

ב-1996 שיחק בסדרתו של צ'אק נוריס ווקר בתור אל קויוט. בשנה שאחריה שיחק בפארק היורה: העולם האבוד של סטיבן ספילברג בתור הספן קרלוס. באותה שנה שיחק גם בסרט אמיסטאד של אותו במאי, בתור רויז.

בשנת 2001 שיחק במותחן של דייוויד לינץ' מלהולנד דרייב בתור מנהל מלון. לאחר שנתיים שיחק בסרט מילה של גבר של פ. גארי גריי בתור ממו לוצרו.

נפטר בלוס אנג'לס, קליפורניה ב-9 במאי 2020.

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא מקסיקני
קטגוריה:ילידי 1948
קטגוריה:אמריקאים שנפטרו ב-2020
קרחון קטספו

קרחון קֶטְסְפוֹ (באנגלית: Catspaw Glacier: מילולית: קרחון רגלו של חתול) הוא קרחון קטן, הזורם לכיוון דרום ממורדות ההרים המצויים צפונית לקרחון טיילור, בארץ ויקטוריה שבאנטארקטיקה. 

קרחון קטספו נמצא מערבית לקרחון סטוקינג (אנטארקטיקה).

==היסטוריה==
===מקור השם===
שמו של הקרחון ניתן לו על ידי תומאס גריפית' טיילור, שהיה חלק ממשלחת טרה נובה (אשר חקרה את אנטארקטיקה בין השנים 1910–1913) בשל דמיונו לכף רגל של חתול.

==לקריאה נוספת==

<div class="mw-content-ltr">• Kelly Chan-Yam, [http://digitool.library.mcgill.ca/webclient/StreamGate?folder_id=0&dvs=1540761613812~347 Characterisation of microbial communities in a water track in an Antarctic Dry Valley], 2017</div>

<div class="mw-content-ltr">• Charles Neider, [https://books.google.co.il/books?id=U1CjKacTbDsC&pg=PA349&lpg=PA349&dq=%22Catspaw+Glacier%22&source=bl&ots=yWNtfSCQdp&sig=IgpQcyAOR9TYq5eAqNZAp9sb4Z8&hl=en&sa=X&ved=2ahUKEwjykbGEiKreAhUSNOwKHQvhClI4ChDoATACegQIBxAB#v=onepage&q=%22Catspaw%20Glacier%22&f=false Edge of the World: Ross Island, Antarctica], P 349</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2533 קרחון קטספו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=112954 קרחון קטספו] באתר הגאזט האנטארקטי של ממשלת אוסטרליה
* [https://gazette.govt.nz/notice/id/2012-ln2812 מתן שם רשמי לקרחון] באתר ממשלת ניו זילנד
* [https://geographic.org/geographic_names/antname.php?uni=2533&fid=antgeo_104 תצלום לוויין של אזור הקרחון]
* [https://www.nsf.gov/news/mmg/mmg_disp.jsp?med_id=79145 תצלום הקרחון]

== הערות שוליים ==

קטספו
הספרוניקס

הספרוניקס (שם מדעי: Hesperonychus; מילולית: "טופר מערבי") הוא סוג של דינוזאור ממשפחת הדרומאוזאוריים שחי במשך הקפטן לפני 76.5 מיליון שנה באזור קנדה באלברטה.

המאובן של ההספורניקס ידוע מחפירות של אליזבת ניקולס ב-1982 בפארק הפרובינציאלי דינוזאור. מראה השלד הקליל וטפריו הזכירו את טורפי הולוסירפטור והדיינוניכוס והוא שויך למשפחת הדרומזאוריים, אף שיכול להיות קרוב גם לאלברזאוריים.

למרות שנמצא רק ממאובנים חלקיים הוא היה דינוזאור קטן מאוד באורך של מטר אחד ומשקל של עד 19 ק"ג. מבנה גופו הותאם לריצה וייתכן שכוסה נוצות בדומה לקרוביו. הטפרים המעוקלות נועדו לפצוע טרף קטן בו נתקל.

היצור היה כנראה שלב ביניים בין דינוזאורים מהלכים למעופפים כמו המיקרורפטור והסינאורניתוזאורוס שחיו בסין. 

== בתרבות ==
דינוזאור זה הופיע בסרט ללכת בין דינוזאורים.

==קישורים חיצוניים==

קטגוריה:בעלי חיים שתוארו ב-2009
קטגוריה:דרומאוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-2009
עמק פירס (אנטארקטיקה)

עמק פירס (באנגלית: Pearse Valley) הוא עמק חשוף (שאינו מכוסה קרח), הנמצא ממערב לקרחון קטספו, בצידו הדרומי של רכס אסגארד, בארץ ויקטוריה שבאנטארקטיקה.

אורכו של העמק 4.8 קילומטרים.
==היסטוריה==
===מקור השם===

שמו של העמק ניתן לו על ידי הוועדה המייעצת לשמות אנטארקטיים. 

העמק נקרא על שם ג'ון ס. פירס (John S. Pearse), ביולוג שפעל בתחנת מקמרדו בשנים 1961–1962. 

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:11494 עמק פירס] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21603 עמק פירס] באתר הגאזט האנטארקטי של ממשלת ניו זילנד (תצלומים של העמק)
* [https://geografiainfo.es/nombres_geograficos/antname.php?uni=11494&fid=antgeo_118 תצלום לוויין של אזור עמק פירס]
* [http://mcmurdohistory.lternet.edu/pearse-valley תצלומי עמק פירס]
* [http://nzetc.victoria.ac.nz/tm/scholarly/tei-VUW2002-03Anta-t1-g1-t4-body-d3-d4.html חוקרים מתארים את שהותם בעמק פירס]
* [https://www.yr.no/place/Antarctica/Other/Pearse_Valley/ תחזית מזג אוויר עדכנית עבור עמק פירס]
** [https://www.yr.no/place/Antarctica/Other/Pearse_Valley/statistics.html סטטיסטיקות מזג אוויר עבור עמק פירס]

==הערות שוליים==

פירס
לצוד את האויב

לצוד את האויב (באנגלית: Hunter Killer) הוא סרט מתח ופעולה משנת 2018 המבוסס על ספר מאת דון קית' וג'ורג' וואלאס, בכיכובם של ג'רארד באטלר, טובי סטיבנס, קומון, גארי אולדמן, לינדה קרדליני ומיכאל ניקוויסט.

== עלילה ==
הצוללת האמריקנית טאמפה ביי הייתה במשימת מעקב אחר צוללת רוסית בים ברנץ, כשלפתע אירע פיצוץ בצוללת הרוסית ואילו זו האמריקנית נפגעה בידי טורפדו. בשל העובדה שלא התקבל כל דיווח מן הצוללת מחליט ראש אגף המבצעים של המטות המשולבים, אדמירל ג'ון פיסק (קומון), לשלוח את הצוללת ארקנסו שלה מונה מפקד חדש, קומנדר ג'ו גלאס (באטלר), לאתר את הצוללת הנעדרת ולחלץ את אנשיה אם ניתן, שכן על סיפון הצוללת ישנה גם המיסטיק, צוללת חילוץ.

כשהצוללת ארקנסו מגיעה לאזור התקרית מתברר לגלאס ולצוותו כי צוללת רוסית נוספת אורבת מתחת לפני השטח. במקביל מחליט אדמירל פיסק, בעצת ג'ין נורקוויסט (קרדליני), אנליסטית בכירה במועצה לביטחון לאומי, לשלוח צוות מיחידת "אריות הים" (Navy SEALs), בפיקוד לוטננט ביל בימן (סטיבנס), שיחדור בצניחה לרוסיה ויבצע סיור לאיסוף מודיעין בבסיס הצי הרוסי בפוליארני, שבחצי האי קולה. הצוות, בפיקוד בימן, מגלה עד מהרה ששר ההגנה הרוסי, אדמירל דמיטרי דורוב, ביצע הפיכה צבאית ועצר את הנשיא הרוסי, זאכרין.

דורוב מתכנן להצית מלחמת עולם שלישית, ובעוד יו"ר המטות המשולבים, אדמירל צ'ארלס דונגן (אולדמן), ממליץ לנשיאה האמריקנית לשלוח את הצי השישי למתקפה מקדימה על רוסיה, מחליטה הנשיאה להטיל על גלאס ובימן, על אנשיהם, לעצור אותו.

==קישורים חיצוניים==

* 
;ביקורות
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2018
קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי צוללות
שירות אבטחת המדינה המיוחד (גאורגיה)

שירות אבטחת המדינה המיוחד (בגאורגית: საქართველოს სახელმწიფო დაცვის სპეციალური სამსახური [სდსს], בתעתיק: "סקארתוולוס סאחלמציפו דאצוויס ספציאלורי סמסאחורי") הוא סוכנות ממשלתית בעלת אופי צבאי של ממשלת גאורגיה האחראית לאבטחת בכירים, נציגי מדינה, כולל נשיא גאורגיה, כמו גם נכסים לאומיים, מבקרים זרים ומבנים דיפלומטיים. הסוכנות כפופה לפרלמנט, כאשר רק המחלקה האחראית לאבטחת הנשיא המכהן כפופה לנשיא.

== היסטוריה ==
קודמו של השירות היה שירות האבטחה הממשלתי (საქართველოს რესპუბლიკის სამთავრობო დაცვის სამსახური) שנוצר ב-23 ביוני 1994 על בסיס מינהל האבטחה הממשלתי של המשרד לביטחון המדינה. ב-20 בפברואר 1996 אימצה הסוכנות את שמה הנוכחי בהתאם לחוק "אודות שירות אבטחת המדינה המיוחד".

בשנת 1998 הוטל על הסוכנות להעניק שירותי אבטחה ומתן ביטחון שוטף לפרויקטים בתחום האנרגיה בגאורגיה, כגון צינור הנפט באקו-טביליסי-ג'ייהאן. משימה זו הועברה לידי המחלקה הראשית להגנה על צינורות אסטרטגיים של משרד הפנים ב-1 בינואר 2006.

הסוכנות איבדה שבעה אנשי צוות במילוי תפקידם, מתוכם שניים נהרגו במתקפה על שיירת הנשיא אדוארד שוורדנדזה בטביליסי, ב-9 בפברואר 1998.

== משימות ==
שירות אבטחת המדינה המיוחד מספק אבטחה:
*לפקידי הרשות המבצעת, הרשות המחוקקת והרשות השופטת,
*בניינים, מבנים ושטחים השייכים לממשל,
*לביקורם של רמי-דרג וגורמים מחו"ל, נציגים של ארגונים בינלאומיים ואח"מים,
*מקומות ומבני מגורים המשמשים בכירי ממשל.

השירות מאבטח את האישים הבאים:
*נשיא גאורגיה
*יו"ר הפרלמנט
*ראש הממשלה
*יו"ר בית המשפט החוקתי
*יו"ר בית המשפט העליון
*הקתוליקוס-פטריארך של הכנסייה האורתודוקסית הגאורגית
*שר המשפטים 
*ראשי הרשיות המחוקקות העליונות והרשויות המבצעות של אבחזיה ואג'ריה
*ראש הלשכה הנשיאותית
*חברים קבועים במועצה לביטחון לאומי
*ראשי מדינות זרות, המבקרים גאורגיה
*מועמדים לנשיאות בתקופת טרום הבחירות וקיום הבחירות.

בהחלטת הנשיא, השירות מספק אבטחה גם ל:
*סגן יו"ר הפרלמנט, חברי פרלמנט, חברי ממשלה, פקידים בכירים אחרים, כמו גם בני משפחתם אם ישנן ראיות המצביעות על איום על חייהם ובריאותם;
*גורמי בכירים ונציגי ארגונים בינלאומיים;
*ראשי נציגויות דיפלומטיות בגאורגיה;
*בני משפחה של פקידים בכירים, כפי שנקבע בחוק מיוחד.

== קישורים חיצוניים ==
*

== הערות שוליים ==

קטגוריה:גאורגיה: צבא וביטחון
קטגוריה:ארגוני אבטחת אישים
פליקס זגהר

פליקס זגהר (1908, כ"ב סיוון ה'תרס"ח –1981, י״ג טבת ה׳ תשמ״ב) היה רופא עור, פרופסור לדרמטולוגיה בבית הספר לרפואה של האוניברסיטה העברית בירושלים, מנהל מחלקה עור ומחלות מין בבית החולים הדסה ירושלים (1956–1978). התמחה במחלת הנסן.

==קורות חיים==
זגהר נולד ליהודית ויוסף, באינסברוק שבאוסטריה. בין השנים 1926–1932 למד רפואה באוניברסיטה הגרמנית בפראג. עם סיום לימודיו התמחה עד לשנת 1938 ברפואת עור ומין בבית החולים האוניברסיטאי בפראג.
 
עלה לארץ ישראל בשנת 1939 והחל לעבוד כרופא עור בבית החולים הדסה הר הצופים בירושלים. בין השנים 1947–1948 השתלם במאיו קליניק בעיר רוצ'סטר במינסוטה, ובבית חולים לצרעת בארצות הברית. בשנת 1949 ניהל זגהר את בית החולים הממשלתי ע"ש הנסן והתמנה לפרופסור חבר בבית הספר לרפואה של האוניברסיטה העברית בירושלים בשנת 1953. 

עמד בראש מחלקת עור ומין בבית החולים הדסה בירושלים כ-22 שנים (בין השנים 1956–1978) ובתוך כך בשנת 1958 התמנה לפרופסור מן המניין בבית הספר לרפואה, האוניברסיטה העברית בירושלים. משנת 1967 היה מזכיר כללי וגזבר של האיגוד הבינלאומי למחלות עור. כיהן גם כיועץ לענייני צרעת בארגון הבריאות העולמי. פרופ' חיים כהן היה מתלמידיו.

זגהר נפטר בשנת 1981 ונטמן בהר המנוחות

==מחקר==
זגהר פרסם כ-160 עבודות מחקר.

פרסם יחד עם פרופ' צבי אבן פז את הספר "Mastocytosis and Mast Cell", בהוצאת הספרים המדעית-רפואית "Karger" , בשנת 1967 (427 עמודים). זגהר היה מחלוצי המחקר הרפואי בנושא "השפעת הטיפול האקלימי בים המלח על פסוריאזיס" ביחד עם הפרופ' אריה דוסטרובסקי.

==משפחה==
זגהר נישא לרות דוסטרובסקי, בתו של מורו הפרופ' אריה דוסטרובסקי, ולזוג נולדו 2 ילדים.

==קישורים חיצוניים==
<div class="mw-content-ltr">
* [http://ila.ilsl.br/pdfs/v50n4a13.pdf OBITUARY: Felix Sagher, M.D. 1908-1982], International Journal of Leprosy, Vol. 50, No. 4
</div>
* 

==הערות שוליים==

קטגוריה:ישראלים ילידי אוסטריה
קטגוריה:אנשי העלייה החמישית
קטגוריה:רופאי עור ביישוב
קטגוריה:רופאי עור ישראלים
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:רופאים ישראלים בארגון הבריאות העולמי
קטגוריה:יהודים הקבורים בהר המנוחות
קטגוריה:ישראלים שנולדו ב-1908
קטגוריה:ישראלים שנפטרו ב-1981
טיסה 610 של ליון אייר

טיסה 610 של ליון אייר הייתה טיסה של חברת הלואו קוסט האינדונזית ליון אייר, שהתרסקה בים ג'אווה מצפון לאי ג'אווה בבוקר 29 באוקטובר 2018, כשעל סיפונה 181 נוסעים ושמונה אנשי צוות.

הטיסה המריאה בשעה 6:21 מנמל התעופה הבינלאומי סוקרנו-האטה שליד ג'קרטה ועשתה דרכה לנמל התעופה דפטי אמיר בעיר פנגקל פיננג , הגדולה שבערי האי האינדונזי באנגקה . דקות מעטות לאחר ההמראה התקשרו הטייסים למגדל הפיקוח וביקשו לשוב לנמל התעופה ממנו המריאו. בשעה 6:31 התרסק המטוס לים, כ-15 ק"מ מצפון לג'קרטה.

==המטוס==
המטוס בטיסה היה מסוג בואינג 737 MAX. המטוס היה חדש, ונקנה על ידי חברת התעופה באוגוסט 2018. עד זמן התאונה צבר המטוס בסך הכל כ-800 שעות טיסה. זוהי ההתרסקות הראשונה של מטוס מסוג "בואינג 737 MAX", מאז נכנס הסוג לשימוש ב-2017.

מנכ"ל ליון אייר הודיע כי דווחה תקלה במטוס בלילה הקודם להמראה, וכי מהנדסים בדקו את המטוס, תיקנו את התקלה ואישרו כי המטוס כשיר לטיסה.

== בעיות קודמות במטוס ==
המטוס היה בשימוש בלילה שלפני התאונה בטיסה מנמל תעופה הבינלאומי נגורה ראי בבאלי לנמל התעופה הבינלאומי סאקרנו הטה בג'קרטה.

דוחות מפורטים מהטיסה חשפו שהמטוס היה מעורב בתקרית רצינית. נוסעי הטיסה דיווחו רעידות קשות, טיסה לא יציבה שהורגשה כמו "נסיעה ברכבת הרים" וריח של גומי שרוף במטוס. בשלב מסוים, המטוס צנח ביותר מ-60 מטר בכמה שניות בודדות. הנוסעים הונחו להיות חגורים מההמראה ועד הנחיתה. הקלטה מבקרת התנועה האווירית העידה שהטייסים שיגרו התראת פאן פאן (אות המצוקה הבינלאומי המציין מצב חירום) שלאחר מכן החליטו לבטל ולהמשיך בטיסה לג'קרטה.

יומן התחזוקה של המטוס חשף שהמטוס חווה כשל לא מוגדר בניווט בצד של הקברניט, בעוד שהצד של טייס המשנה הוגדר להיות במצב תקין.

מנהל החברה הצהיר כי במטוס היו "בעיות טכניות" ושהמקרה טופל בהתאם למדריכי התחזוקה של היצרן.

בבוקר התאונה המטוס הוגדר ככשיר לטיסה ומוכן להמראה על ידי המהנדסים.

==התרסקות דומה במטוס נוסף==
כעבור 4.5 חודשים ב-10 במרץ 2019 התרסק מטוס של אתיופיאן איירליינס, אף הוא מטוס בואינג 737 MAX 8 ואף הוא סמוך להמראה. הועלו חששות לתקלה זהה.

בעקבות 2 התאונות הורו ממשלות וחברות תעופה רבות לקרקע את כל מטוסי בואינג מדגם 737 MAX.

בשיא המשבר כשליש ממטוסי בואינג 737 MAX בעולם קורקעו ומניית חברת בואינג איבדה כ-27 מיליארד דולר משוויה תוך יומיים. ב-13 במרץ 2019 חברת בואינג המליצה לקרקע את כל 350 מטוסי הנוסעים מדגם בואינג 737 MAX, לאחר שנשיא ארצות הברית טראמפ קרקע את המטוסים בארצות הברית. המטוס נשאר מקורקע עד 9 בדצמבר 2020.

<gallery>
File:Lion Air Flight 610.svg
File:Route of Lion Air Flight 610.svg
</gallery>

== קישורים חיצוניים==

* 

==הערות שוליים==

קטגוריה:תקריות ואסונות תעופה ב-2018
קטגוריה:תקריות ואסונות תעופה באינדונזיה
קטגוריה:תקריות ואסונות תעופה במעורבות מטוסי בואינג 737
קטגוריה:תקריות ואסונות תעופה סמוך להמראה
קטגוריה:התרסקות כלי טיס באוקיינוס השקט
אגם מת

אגם מת (ברוסית: Мёртвое озеро) היא סדרת פשע רוסית בהפקת ערוץ TV3. עונתה הראשונה בוימה על ידי רומן פריגונוב, בכיכובם של יבגני ציגאנוב ואנדריי סמוליאקוב. פרק הבכורה של הסדרה שודר לראשונה במסגרת פסטיבל "תנועה" שנערך בעיר אומסק באוקטובר 2018 וזכה לשבחי הצופים. הסדרה זכתה גם בפרסים במסגרת פסטיבל Accolade Global Film Competition בארצות הברית שבו ציגאנוב זכה בפרס המצוינות (Award of Excellence) על תפקידו.

הסדרה תוכננה לעלות לשידור בערוץ TV3 ב-19 בנובמבר 2018 אך ב-2 בנובמבר אותה שנה נודע שעליית הסדרה תידחה לתחילת 2019 והיא שודרה לבסוף בין מרץ לאפריל 2019.

חוקר מוסקבאי הסובל מדיכאון ובעל נטיות אובדניות מגיע לעיר קטנה בצפון רוסיה לחקור רצח מסתורי של בתו של איש עסקים מקומי. בחקירתו הוא מתוודע לסוד חשאי ומסתורי המתחבא בטייגה הסיבירית.

מוטו: "אל תעיר את רוחות הצפון".

==עלילת הסדרה==
הסדרה מתרחשת בחוג הארקטי ומגוללת את סיפורו של מקסים פוקרובסקי, בלש ממשטרת מוסקבה הנשלח לעיירה בצפון טייגה לחקור את רציחתה של בתו של אוליגרך מקומי ובעוד תושבי העיירה משוכנעים שבמותה אשמים השאמאנים השבטיים של סיביר, מקסים משוכנע שאנשי העיירה מסתירים את הרוצח האמיתי.

== דמויות וצוות השחקנים ==

==הפקה==
צילומי הסדרה נערכו בצפון רוסיה באזור החוג הארקטי בשנת 2017 והתמקדו בעיר קירובסק שבמחוז מורמנסק ובאזורים הקפואים של המחוז, על מנת להימנע משימוש נרחב באפקטים וויזואליים. חלק גדול מהצילומים נערכו בחצי האי קולה.

קדימון הסדרה פורסם באוקטובר 2018.

==קישורים חיצוניים ==
* 

* [https://www.kinopoisk.ru/film/mertvoe-ozero-2018-1043854/ אגם מת] באתר kinopoisk.ru

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות מתח רוסיות
קטגוריה:סדרות דרמה רוסיות
קטגוריה:ערוץ TV3 הרוסי: תוכניות וסדרות
קטגוריה:סדרות משטרה ופשע
TV3 (רוסיה)

"TV3" (ברוסית: ТВ-3) הוא ערוץ טלוויזיה פדרלי בידורי ברוסיה המתמחה בהפקת סדרות טלוויזיה, סרטי לייב אקשן ותוכניות תיעודיות בעלי אופי מיסטי ומז'אנר מדע בדיוני ופנטזיה. משדר ברציפות מאז 1998.

הערוץ משדר בעיקר סדרות טלוויזיה מז'אנר המסתורין. בשנת 2006 נרכש הערוץ על ידי האוליגרך ולדימיר פוטאנין באמצעות חברת ProfMedia (ПрофМедиа), שנרכשה בהמשך על ידי ענקית הגז הטבעי ברוסיה, תאגיד גזפרום באמצעות חברת גזפרום מדיה, בדצמבר 2013.

בשנת 2016 במאית הערוץ דאריה לגיוני-פיאלקו פוטרה מהערוץ בעקבות כניסתו לתוקף של חוק חדש שאסר על במאים בעלי אזרחות כפולה לשדר תוכניות טלוויזיה.

== הפקות מקור ==
=== סרטים וסדרות טלוויזיה ===
* אישה רגילה, סדרת דרמה
* אנה הבלשית, סדרת דרמה היסטורית
* סודות הגברת קירסאנובה, סדרת דרמה היסטורית
* גוגול, סדרת פנטזיה
* אגם מת, סדרת מותחן פשע 
* המאחז
* מטרו 2033
* מעבר דייטלוב
* הזרים, עיבוד רוסי לסדרה האמריקאית "ה-4400"
* הקורא, עיבוד רוסי לסדרה האמריקאית "שקר לי"
* המכשפה האהובה עליי, עיבוד רוסי לסדרה האמריקאית "מעשי כשפים"
* המגדל, סדרת טלוויזיה מיסטית משנץ 2010, אחת הראשונות מסוגה ברוסיה.
* אני מבטל את המוות, עיבוד רוסי לסדרה האמריקאית "מרוץ לאתמול"
* תופעות לוואי, סרט מותחן אימה משנת 2020

== קישורים חיצוניים ==

* 

* [https://rutube.ru/feeds/tv3/ ערוץ רשמי] באתר Rutube

*
מינה ויילי

[[פאני דוראק (שמאל) ומינה ויילי (ימין) בסטוקהולם 1912]]
וילהלמינה "מינה" ויילי (באנגלית: Wilhelmina "Mina" Wylie; 27 ביוני 1891 - 6 ביולי 1984) הייתה שחיינית אוסטרלית. סגנית האלופה האולימפית האישה הראשונה בעידן המודרני, במשחה היוקרתי ל-100 מטר חופשי ושיאנית עולם. בשנים 1911, 1922 ו-1924 היא זכתה בכל התארים באליפות אוסטרליה (100 יארד חזה, 50 יארד גב, 100, 220, 440 ו-880 יארד חופשי).

== ביוגרפיה ==
ויילי נולדה בצפון סידני וגדלה בקוג'י (פרוור בדרום מזרח סידני). אביה, בנה מרחצאות שחייה עם מי ים (מרחצאות ויילי) בשנת 1907, בחוף הים של קוג'י, בריכת השחייה הוותיקה ביותר באוסטרליה שעדיין קיימת.

=== סגנית אלופה אולימפית ===
עד לאולימפיאדת סטוקהולם (1912), נשים לא הורשו להשתתף בתחרויות השחייה. למרות שבאולימפיאדה זו החלו תחרויות לנשים גם בשחייה, פאני דוראק, חברה ויריבה לתחרויות השחייה וויילי לא הורשו בהתחלה להשתתף בה. לאחר אישור של איגוד השחייה לנשים של ניו סאות' ויילס, אך במימון עצמי, הן השתתפו במשחקים והיא זכתה במדליית כסף במשחה היוקרתי ל-100 מטר חופשי בתוצאה של 1:25.4 דקות, אחרי פאני דוראק (1:22.2 דקות) ולפני ג'ני פלטשר מבריטניה (1:27.0 דקות).

== תארים והישגים ==
* במהלך הקריירה שלה (1906 - 1934) זכתה ויילי ב-115 תארים באליפויות ניו סאות' ויילס ואוסטרליה.
* בשנת 1975 זכתה ויילי להכלל בהיכל התהילה הבינלאומי של השחייה.

==קישורים חיצוניים==

== הערות שוליים ==

קטגוריה:ילידות 1891
קטגוריה:שחייניות גב אוסטרליות
קטגוריה:שחייניות חזה אוסטרליות
קטגוריה:שחייניות באולימפיאדת סטוקהולם (1912)
קטגוריה:שחייניות אולימפיות אוסטרליות
קטגוריה:שיאניות עולם אוסטרליות: שחייה
קטגוריה:שחייניות חופשי אוסטרליות
קטגוריה:זוכות מדליית כסף אולימפית אוסטרליות: שחייה
קטגוריה:נפטרות ב-1984
פרס סיאול לשלום

פרס סיאול לשלום מוענק מאז שנת 1990 ומחולק בכל שנתיים. הפרס ניתן כדי להנציח את הצלחת אולימפיאדת סיאול שנערכה בסיאול, ב-1988, שהייתה מבחינת דרום קוריאה אירוע דיפלומטי מכונן שבו לקחו חלק 160 מדינות מכל רחבי העולם. לפי יוזמיו, מוענק פרס זה על מנת לשקף את רצונו של העם הקוריאני בשלום. הוועדה הממנה מורכבת מ-300 מומחים קוריאנים, ו-800 מומחים בינלאומיים. הזוכים מקבלים תעודה ופרס כספי בסך מאתיים אלף דולר.

בעבר היו מספר מקרים שבהם זוכה הפרס זכה גם בפרס נובל לשלום; לדוגמה, ב-1996 זכה בפרס זה ארגון "רופאים ללא גבולות", ולאחר מכן זכה הארגון גם בפרס נובל לשלום ב-1999. גם זוכה פרס נובל לשלום לשנת 2018 דניס מקווגי, זכה בפרס זה בשנת 2016.

== זוכים ==
{| class="wikitable sortable"
|-
!שנה
!הזוכה
!המדינה
|-
|1990
|חואן אנטוניו סמראנש
|
|-
|1992
|ג'ורג' שולץ
|
|-
|1996
|רופאים ללא גבולות
|
|-
|1998
|קופי ענאן
|
|-
|2000
|סאדאקו אוגטה
|
|-
|2002
|אוקספם
|
|-
|2004
|ואצלב האוול
|
|-
|2006
|מוחמד יונוס
|
|-
|2008
|עבדול סטאר אדהי
|
|-
|2010
|חוסה אנטוניו אבראו
|
|-
|2012
|באן קי-מון
|
|-
|2014
|אנגלה מרקל
|
|-
|2016
|דניס מקווגי
|
|-
|2018
|נרנדרה מודי
|
|}

== קישורים חיצוניים ==
* 

== הערות שוליים ==

סיאול לשלום
קטגוריה:סיאול
*
Liberation

Liberation (בעברית: גאולה) הוא אלבום האולפן השמיני של הזמרת האמריקאית כריסטינה אגילרה, אשר יצא לאור ב-15 ביוני 2018, על ידי חברת התקליטים RCA. זהו גם האלבום הראשון של אגילרה מזה שש שנים לאחר שאלבומה האחרון יצא ב-2012.

== הפקה ==
אגילרה עבדה עם מספר רחב של מפיקים וכותבים על האלבום ביניהם פארל ויליאמס ולינדה פרי בשלבים המוקדמים של העבודה על האלבום אך השירים איתם לא נכנסו בסוף לאלבום ובנוסף לכך עבדה גם עם קניה וסט אנדרסון פאאק, צ'י פופ, מייק דין וטיילה פארקס אשר השירים עליהם עבדה איתם כן נכנסו לאלבום.

בנוסף לכך, באלבום היו גם מספר אמנים אורחים: דמי לובאטו, הזמר הג'יימקני שנסיאה, זמרת הרגאיי קידה, הראפר גולד לינק, הראפר טי ווי דולה סיינג והראפר 2 צ'יינז.

== סינגלים ==
* "Accelerate" - יצא כסינגל הראשון מהאלבום ב-3 במאי 2018 בשיתוף הראפרים טי ווי דולה דיינג ו-2 צ'יינז. הקליפ עצמו יצא באותו יום בערוץ היוטיוב של אגילרה.
* "Twice" - יצא כסינגל השיווקי הראשון מהאלבום ב-11 במאי 2018.
* "Fall in Line" - יצא כסינגל השני מהאלבום ב-16 במאי 2018 בשיתוף הזמרת דמי לובאטו. הקליפ לשיר יצא ב-23 במאי. על מנת לקדם את השיר השתיים הופיעו איתו בטקס פרסי הבילבורד אשר התקיים כמה ימים לאחר יציאת השיר.
* "Like I Do" - יצא כסינגל השיווקי השני מהאלבום ב-7 ביוני 2018 בשיתוף עם הראפר גולד לינק.

==רשימת רצועות==

== קישורים חיצוניים ==
* 

== הערות שוליים ==

קטגוריה:אלבומי כריסטינה אגילרה
קטגוריה:אלבומים באנגלית
קטגוריה:אלבומים שהופקו על ידי מייק דין
קטגוריה:אלבומים שהופקו על ידי קניה וסט
קטגוריה:אלבומים שהופקו על ידי MNEK
קטגוריה:אלבומי חברת RCA רקורדס